作者：冯取洽
词牌/韵律：贺新郎

paragraphs: 梦折营门柳。
送君归、暂戏斑衣，又拢征袖。
到得皇州风景异，只有湖山似旧。
把感慨、寓之杯酒。
雨抹晴妆西子样，且平章、剩赋诗千首。
富与贵，本来有。
青油幕底筹攻守。
拥貔貅、朝气凌云，夜锋冲斗。
蜀祲淮氛犹在眼，一扫正须健帚。
又何惜、驱弛奔走。
快展韬铃资世用，看归来、金印悬双肘。
倾玉斝，为亲寿。